പെണ്കുട്ടികള് 6.30 നുശേഷം പുറത്തുപോകരുത് വിവാദ ഉത്തരവ് പിന്വലിച്ച് മൈസൂര് സര്വകലാശാല ബെംഗളൂരു: മൈസൂരുവില് കോളേജ് വിദ്യാര്ഥിനി കൂട്ട ബലാത്സംഗത്തിനിരയായ സംഭവത്തിന് പിന്നാലെ മൈസൂര് യൂണിവേഴ്സിറ്റ് പുറപ്പെടുവിച്ച സര്ക്കുലര് പിന്വലിച്ചു. ഉത്തരവ് വിവാദമായ പശ്ചാത്തലത്തിലാണ് നടപടി.മാനസഗംഗോത്രി ക്യാംപസിലെ വിദ്യാര്ഥിനികള് വൈകിട്ട് 6.30ന് ശേഷം ഒറ്റയ്ക്കു പുറത്തിറങ്ങുന്നതു നിരോധിച്ച് പുറത്തിറക്കിയ സര്ക്കുലറാണ് പിന്വലിച്ചത്. വിദ്യാര്ത്ഥിനികളുടെ സുരക്ഷയില് പൊലീസിന്റെ ഭാഗത്ത് നിന്ന് ആശങ്കയും ആകുലതും ഉണ്ടായിരുന്നുവെന്നും ഈ സാഹചര്യത്തിലാണ് പ്രത്യേക സര്ക്കുലര് പുറത്തിറക്കാന് തീരുമാനിച്ചതെന്നുമായിരുന്നു സര്വകലാശാല അധികൃതരുടെ വിശദീകരണം. സര്ക്കുലറിനെതിരെ വിമര്ശനവുമായി നിരവധി പേര് രംഗത്തെത്തി. ഇതോടെ സര്ക്കുലര് പിന്വലിക്കാന് സര്വകലാശാല തീരുമാനിക്കുകയായിരുന്നു.The post പെണ്കുട്ടികള് 6.30 നുശേഷം പുറത്തുപോകരുത് വിവാദ ഉത്തരവ് പിന്വലിച്ച് മൈസൂര് സര്വകലാശാല first appeared on MalayalamExpressOnline.